དེར་བརྟེན་ཚང་མར་འབོད་སྐུལ་བྱེད་རྒྱུར་ནང་པའི་ཆོས་ཟེར་བ་དེ་སློབ་སྦྱོང་བྱས་ནས་ཆོས་ཉམས་ལེན་བྱེད་རྒྱུ་ཞིག་རེད་འདུགགང་ལྟར་ཆོས་རབ་ཏུ་རྣམ་འབྱེད་ཀྱི་ཤེས་རབ་གོང་ནས་གོང་དུ་སྤེལ་ནས་དེའི་ཐོག་ནས་ཉམས་ལེན་བྱེད་རྒྱུ་ཞིག་རེད་མ་གཏོགས།སྨོན་ལམ་བརྒྱབ་ནས་ཆོས་ཉམས་ལེན་བྱེད་པ་དེ་ཞོར་ཙམ་རེད་མ་གཏོགས་གཙོ་བོ་དེ་མ་རེད།ལམ་གྱི་རྟོགས་པ་གོང་ནས་གོང་དུ་སྐྱེ་བ་ཟེར་བ་དེ་ཆོས་རབ་ཏུ་རྣམ་འབྱེད་ཀྱི་ཤེས་རབ་འབའ་ཞིག་གི་མཐུ་ལ་བརྟེན་ནས་འགྲོ་བ་ཞིག་རེད།ངེས་འབྱུང་དང་བྱང་ཆུབ་སེམས་ཟེར་བ་འདུན་པའི་རིགས་མང་པོ་ཡོད་རེད་དེ།དེ་དག་གོང་ནས་གོང་དུ་སྤེལ་བ་དང་གོང་ནས་གོང་དུ་ཁྱད་ཞུགས་པ་ཡོང་བ་དེ་ཤེས་རབ་ཀྱི་གྲོགས་བྱས་ནས་འགྲོ་དགོས་ཀྱི་འདུག